ဒေါက်တာဒေါ်ရီရီ

မြန်မာအမျိုးသမီးတိအထဲ ပီအိပ်ချဒီဘွဲ့ကို အယင်ဆုံးရဟိခရေ လူတိစာရင်းထဲက ရခိုင်အမျိုးသမီးတစ်ဦးဖြစ်တေ ဒေါ်ရီရီလည်း တစ်ဦးအပါအဝင်ဖြစ်ပါရေ။

ဒေါ်ရီရီ ကို(၁၉၂၉)ခုနှစ်၊ မတ်လ(၁၄)ရက်နိတွင် သံတွဲ့မြို့၌ အဖဦးဘစိန်၊ အမိဒေါ်ခိုင်ရို့မှ မွိးဖွားခပါရေ။ (၁၉၃၅)ခုနှစ်တွင် စစ်တွေကွန်ဗင့်ကျောင်း၌စတင်ပညာသင်ခရေ။(၁၉၄၆)ခုနှစ်တွင်ဆယ်တုန်းကို စာမေးပွဲအောင်မြင်ရေ။(၁၉၅၂)ခုနှစ်တွင် ရာဇဝင်ဂုဏ်ထူးတန်းကိုဒုတိယတန်း(က)အဆင့်နန့် အောင်မြင်ရေ။ ယင်းနှစ်မှာပင် ပညာတော်သင်အဖြစ်နန့် လန်ဒန်တက္ကသိုလ်အရှေ့တိုင်းနန့် အာဖရိ ကပညာရပ် ဆိုင်ရာကျောင်း (School of oriental and African Studies) တွင်တက်ရောက်ခပနာ ၁၉၅၈ ခုနှစ်တွင် ပီအိချ်ဒီ ဘွဲ့ရခရေ။

မြန်မာနိူင်ငံသမိုင်းကော်မရှင်၌ သုတေသနအရာဟိအဖြစ် ၁၉၅၉ခုနှစ်တွင်ဝင်ရောက်အမှုထမ်းခပြီးကေ ၁၉၆၁ ခုနှစ်တွင်ကုန်းဘောင်ခေတ်ဆိုင်ရာကျမ်းပြုအရာဟိအဖြစ် တိုးမြှင့်ခန့်ထားခြင်းခံခရရေ။

မြန်မာနိူင်ငံသုတေသနအသင်းဂျာနယ်၊ သမိုင်းတံခွန်၊ ပြည်ထောင်စုမြန်မာနိူင်ငံစာပေနှင့်လူမှုရေး သိပ္ပံ ဂျာ နယ် အစဟိရေ သုတေသနဂျာနယ်တိတွင် သုတေသနစာတမ်းတိရီးသားခရေ။ အင်္ဂလိပ်မြန်မာ ပြက္ခဒိန် (၁၇၀၁-၁၈၂၀) ကိုရီးသားပနာ ယဉ်ကျေးမှုဌာနမှ ထုတ်ဝီခရေ။ ယင်းပြင် သုတေသနအဘိဓါန်တိမှတ်စု အမှတ်စဉ်(၁)ကိုရေးသားပနာ မြန်မာနိူင်ငံသုတေသနအသင်းမှပင် ပုံနှိပ်ထုတ်ဝေခရေ။ နိူင်ငံသမိုင်း သုတေသနဦးစီးဌာနတွင် အကြီးတန်းသုတေသနမှူးအဖြစ် တာဝန်ထမ်းဆောင်ရင်း (၁၉၈၄)ခုနှစ်တွင် ကွယ်လွန် ခရေ။

ဒေါက်တာရီရီစွာ မြန်မာနိူင်ငံအခြေအနီ(၁၇၁၄-၅၂)စာအုပ်နန့် ၁၉၇၅ခုနှစ်အတွက် အမျိုးသားစာပီ ဆု (သုတပဒေသာ၊ဝိဇ္ဇာ)ကိုရဟိခရေ။ ညောင်ရမ်းမင်းဆက်နန့် အင်းဝမင်းဆက်တိ လက်ထက်မြန်မာနိူင်ငံ ဧ့အခြေအနေကို အသေးစိတ်သုတေသနပြု၍တင်ပြခရေ။

ဒေါက်တာရီရီစွာ ရခိုင်အမျိုးသမီးစာဆိုတိအနက် အမျိုးသားစာပီဆုကို ပထမဆုံးဆွတ်ခူးခရေ စာပီ ပညာသျှင်တစ်ဦးပင်ဖြစ်ရေ။

ကိုးကား

မောင်မောင်ထွန်းအောင် (ကျန်း မာရေး)-အမျိုးသားစာပေဆုရ ရခိုင်စာဆိုတိ

Category:ရခိုင် အမျိုးသမီး စာရီးဆရာတိ